
Jézus Olajfák hegyén elmondott beszédének preterista értelmezése

Kulcsszavak: preterizmus; eszkatológia; Jeruzsálem; utolsó idők; Olajfák hegye
Dolgozatom célja, hogy Jézus Olajfák hegyén elmondott próféciájának szinoptikus evangéliumokban olvasható szövegét elemezzem. Ezen elemzés központjában pedig a preterista értelmezést igyekszem megvizsgálni és annak állításait mérlegelni az ellene felhozott kritikák alapján.
A dolgozatom strukturálása elsődlegesen az előkerülő témák szerint történt és nem kronológikus sorrendben, hiszen így az írás a szakasz hosszúsága ellenére mégis érdemben tud foglalkozni annak eszkatológiai vonatkozásával. Többek között ez is elősegítette, hogy a moderált preterista értelmezési keretet a lehető legjobban bemutassam és azt megvizsgáljam az ellene felhozott kritikák alapján.
Az igeszakaszok vizsgálatának módszertanánál kulcsfontosságú szerepet játszott, hogy miután a hosszabb próféciát exegetikai mérlegelés után kisebb témákra bontottam azoknak különböző értelmezési lehetőségeit bemutassam és mérlegeljem. Így a dolgozat elsődlegesen tartalmazza a témák preterista értelmezése mellett felhozott érveket, kritikákat és egy ezekből alkotott összegzést.
A dolgozatom célja, hogy a Magyarországon nem igazán előkerülő, preterista értelmezés lehetőségét tárgyalja és ezzel az itthoni eszkatológiai gondolkodást is meghatározza. Ehhez tartozó további cél a preterizmus létjogosultságának vizsgálata Jézus Olajfák hegyén elmondott próféciája alapján.
Ezen célok megvalósulásával megtörténhet Jézus próféciájának olyan szempontból való viszgálata, amely eddig idegen volt a magyar teológiai irodalomtól és az általa felvetett kérdések még nem kerültek megválaszolásra. Ezen elengedhetetlen, de hosszú munka egy részét tölti be a dolgozatom.



